
    Par pieteikuma iesniegšanu UNESCO Pasaules mantojuma Latvijas nacionālajam sarakstam 
Ziņo E.Koljēra, Āraišu ezerpils Arheoloģiskā parka vadītāja

UNESCO Latvijas Nacionālā komisija ir izsludinājusi pieteikšanos UNESCO Pasaules mantojuma Latvijas nacionālajam sarakstam (turpmāk – Nacionālais saraksts), kas notiek reizi piecos gados. Iekļaušana Nacionālajā sarakstā ir priekšnosacījums vietas nominēšanai UNESCO Pasaules mantojuma sarakstam, kas ir viens no starptautiski visnozīmīgākajiem sarakstiem kultūras jomā. Pieteikumus Nacionālajam sarakstam iespējams iesniegt līdz 2026. gada 30. jūnijam. 
Āraišu ezerpils Arheoloģiskais parks jau iepriekš (2020. gadā) ir sniegdzis Nacionālajā sarakstā pieteikumu “Āraišu kultūrvēsturiskās ainavas apvidus”. Tolaik pieteikums netika noraidīts, bet atgriezts ar rekomendācijām  īpašas nozīmes universālās vērtības pamatojuma veiksmīgākai definēšanai un atkārtotai iesnieguma sagatavošanai. 
2023. gada 23. maijā ar Cēsu novada domes lēmumu Nr. 232 tika apstiprināts rīcības plāns Āraišu ezerpils un kultūrainavas pieteikuma sagatavošanai iekļaušanai UNESCO Pasaules kultūras mantojuma sarakstā. 
Kopš augstākminētā domes lēmuma pieņemšanas ir notikušas konsultācijas ar mantojuma nozares ekspertiem, pētīti arheologa Jāņa Apala arheloģisko izrakumu materiāli un sadarbībā ar Latvijas Kultūras akadēmiju Kultūras un mākslu institūtu notikušas Vidzemes ezermītņu apsekošanas ekspedīcijas. 
Rezultātā kā potenciāli ar vislielāko īpašas nozīmes universālo vērtību uz UNESCO Pasaules mantojuma Nacionālo sarakstu tiek gatavota sērijveida nominācija “Latgaļu ezermītnes Vidzemē”, kurā ietilpst divas ezermītnes no Cēsu novada ( Āraišu ezerā un Bricu ezerā), divas no Smiltenes novada (Auļukalna un Dūķu ezeros), četras no Madonas novada (Liezēra, Salu, Bakanu ezeros un Ižezerā) un divas no Gulbenes novada (Ušura un Pintreļa ezeros).
Saskaņā ar Cēsu novada attīstības programmas 2022.-2028. gadam Stratēģiskā mērķa SM3 “Atpazīstama kultūras un tūrisma vieta Eiropas mērogā”, VTP3 “Pieejama kultūrvide un tūrisma aktivitātes” pasākumiem “Saglabāts kultūrvēsturiskais mantojums”, “Izglītota sabiedrība par materiālo un nemateriālo mantojumu” kā arī  “Cēsu novada tūrisma attīstības stratēģiju 2022.-2026.gadam” darbības virziena “Āraišu ezerpils Arheoloģiskā parka uzturēšana, saglabāšana, pētniecība un attīstīšana” stratēģisko mērķi “Āraišu ezerpils un apkārtnes kultūrainavas attīstība kā starptautiski atpazīstamai kultūras mantojuma vietai”, Pamatojoties uz Pašvaldību likuma 4.panta pirmās daļas 5.punktu un 10.panta pirmās daļas 3.punktu, Cēsu novada dome, ar 19 balsīm - par (Atis Egliņš-Eglītis, Elīna Stapulone, Ella Frīdvalde-Andersone, Erlends Geruļskis, Evita Šīrante, Ēriks Bauers, Guntis Grosbergs, Indriķis Putniņš, Inese Suija-Markova, Ivo Rode, Jānis Gabrāns, Jānis Goba, Jānis Kārkliņš, Jānis Mičulis, Jānis Plūme, Jānis Rozenbergs, Laimis Šāvējs, Māris Šķesteris, Mārtiņš Šteins) ,  pret nav,  atturas nav, nolemj: 
1. Iesniegt pieteikumu kā sērijveida nomināciju par desmit latgaļu ezermītnēm Vidzemē  UNESCO Pasaules mantojuma Latvijas nacionālajam sarakstam;
2. Veidot sadarbību (slēgt sadarbības līgumus, veidot darba grupu u.c.) ar citām iesaistītajām pašvaldībām pieteiktās nominācijas vienotu rīcību koordinēšanai (saglabāšanas, popularizēšanas, pētniecības jomās)
3. Lēmuma izpildi organizēt Cēsu novada pašvaldības iestādes “Uzņēmējdarbības un tūrisma pārvalde” nodaļas Āraišu ezerpils Arheoloģiskā parka vadītājai Evai Koljerai;
4.  Kontroli par lēmuma izpildi uzdot Cēsu novada pašvaldības izpilddirektorei 

